RAPORT

 privind activitatea Secţiei de Ştiinţe Istorice şi Arheologie

 a Academiei Oamenilor de Ştiinţă din România

 în anul 2015

 Ca şi în anii precedenţi, Secţia de Ştiinţe Istorice şi Arheologie a *participat la* ***activităţi* *desfăşurate la nivelul AOŞ*R.**

 Cu prilejul documentării pentru volumul *Istoria Academiei de Ştiinţe din România (1935-1948),* domnulCorneliu-Mihail Lungu a identificat în Arhivele Naţionale Istorice Centrale, fond Tribunalul Ilfov, procesul-verbal al şedinţei de constituire a Academiei de Ştiinţe din România cu data de 3 martie 1935 şi sentinţa Tribunalului Ilfov din 29 martie 1936, privind acordarea personalităţii juridice acestei asociaţii. Pe această bază a fost stabilită data exactă a înfiinţării Academiei de Ştiinţe din România: 29 martie 1935. Potrivit legii din 2007, “Academia Oamenilor de Ştiinţă este continuatorul şi unicul legatar al Academiei de Ştiinţe din România şi al Asociaţiei Oamenilor de Ştiinţă din România”.

 Ca urmare a clarificărilor aduse de Secţia de Ştiinţe Istorice şi Arheologie, în 2015 s-a trecut la înlocuire anului 1936 cu 1935, în actele oficiale, precum şi pe frontispiciul clădirii AOSR din Splaiul Independenţei, nr. 54.

 Tot în 2015, Secţia noastră a rezolvat problema Arhivei AOŞR. S-a depus un efort vizând identificarea şi adunarea dosarelor, aflate în diverse locaţii, fără nici o formă de evidenţă. În urmă cu patru ani s-a realizat o primă organizare a arhivei în conformitate cu legislaţia în materie. Ulterior au fost identificate numeroase alte dosare privind activitatea Asociaţiei Oamenilor de Ştiinţă şi Academiei Oamenilor de Ştiinţe din România, drept care s-a apelat la Fundaţia Ştefadina, al cărei preşedinte este domnul Corneliu-Mihail Lungu. Cu personal calificat, s-a lucrat la ordonarea arhivei, numerotarea şi legarea dosarelor, precum şi punerea acestora în cutii speciale, realizate de S.C. Ştefadina Conserv S.R.L. Aceste operaţiuni s-au realizat gratuit, pe baza unui acord încheiat între AOŞR şi respectiva societate, condusă de domnul Mihai Nicolae.

 Astfel, după 80 de ani de la înfiinţare, AOŞR are o arhivă proprie, aflată într-un depozit special, putând fi consultată pe baza inventarelor existente.

 În martie 2015 - pe baza hotărârii Consiliului Ştiinţific - a fost marcată cea de-a 80-a aniversare a AOŞR . Cu acest prilej au fost dezvelite busturile primului preşedinte al Academiei de Ştiinţe (dr. Constantin Angelescu) şi al actualului preşedinte al AOŞR (dr. Vasile Cândea). La şedinţa Consiliului Ştiinţific din 25 martie, Ioan Scurtu a făcut o amplă expunere privind activitatea dr. Constantin Angelescu.

 Ca şi în anii precedenţi, Secţia de Ştiinţe Istorice şi Arheologie a *participat la* ***activităţi* *desfăşurate la nivelul AOŞ*R.**

 Cu prilejul documentării pentru volumul *Istoria Academiei de Ştiinţe din România (1935-1948),* domnulCorneliu-Mihail Lungu a identificat în Arhivele Naţionale Istorice Centrale, fond Tribunalul Ilfov, procesul-verbal al şedinţei de constituire a Academiei de Ştiinţe din România cu data de 3 martie 1935 şi sentinţa Tribunalului Ilfov din 29 martie 1936, privind acordarea personalităţii juridice acestei asociaţii. Pe această bază a fost stabilită data exactă a înfiinţării Academiei de Ştiinţe din România: 29 martie 1935. Potrivit legii din 2007, “Academia Oamenilor de Ştiinţă este continuatorul şi unicul legatar al Academiei de Ştiinţe din România şi al Asociaţiei Oamenilor de Ştiinţă din România”.

 Ca urmare a clarificărilor aduse de Secţia de Ştiinţe Istorice şi Arheologie, în 2015 s-a trecut la înlocuire anului 1936 cu 1935, în actele oficiale, precum şi pe frontispiciul clădirii AOSR din Splaiul Independenţei, nr. 54.

Sesiunea festivă, organizată la Biblioteca Centrală Universitară în ziua de 26 martie 2015, s-a bucurat de o largă participare, inclusiv din partea unor importante personalităţi de la nivel ministerial şi academic. Cu acest prilej, Ioan Scurtu a susţinut comunicarea *80 de ani de la înfiinţarea Academiei de Ştiinţe din România.*

În acelaşi cadru aniversar s- au desfăşurat manifestări ştiinţifice la nivelul secţiilor. Secţia de Ştiinţe Istorice şi Arheologie a organizat simpozionul intitulat *Documentul - temelia scrierii istoriei,* încadrul căruia au fost prezentate 12 comunicări. Din secţia noastră au adus contribuţii Radu Ciuceanu, Radu Ştefan Vergatti şi George G. Potra.

Sesiunea ştiinţifică de toamnă 2015 a AOŞR s-a desfăşurat la Iaşi, în zilele de 24-26 septembrie, având ca temă “Rolul instituţiilor academice în renaşterea şi dezvoltarea economică, socială şi culturală a României”. În şedinţa plenară, Ion Solcanu a prezentat comunicarea “Şcoli române la sud de Dunăre, în Macedonia, Epir şi Thesalia (1864-1900)”. Colegul Ion Solcanu a moderat secţia “Cultură şi civilizaţie”, la care Timotei Ursu a fost înscris cu comunicarea “Referitor la vechimea geto-dacilor”, iar Ioan Scurtu a avut o intervenţie privind statutul internaţional al Basarabiei în anii 1940-1947. La secţia “Educaţie şi progres social”, Mihai Drecin a expus comunicarea “Impactul instituţiilor academice orădene asupra vestului românesc”*.*

***La nivelul Secţiei de Ştiinţe Istorice şi Arheologie*** s-au desfăşurat mai multe simpozioane, sesiuni ştiinţifice şi dezbateri, dintre care menţionăm:

În zilele de 22-24 aprilie 2015 a avut loc simpozionul internaţional “Interferenţe culturale, lingvistice şi politice în spaţiul balcanic. Rolul limbii turce”, organizat sub egida AOSR de Universitatea “Mehmet Akif Ersoy” din Turcia. În şedinţa deschidere au luat cuvântul prof.dr. Vasile Cândea, preşedintele AOŞR, rectorul Universităţii “Mehmet Akif Ersoy” şi ambasadorul Turciei în România. Pe parcursul celor două zile au fost expuse peste 50 de comunicări, susţinute de specialişti din Turcia, România, Bulgaria, Serbia, Croaţia, Macedonia, Slovenia, Kosovo, Muntenegru,Ucraina şi SUA. Dintre membrii Secţiei noastre, Mihai Drecin a prezentat comunicarea “Administraţie şi civilizaţie turcă în paşalâcul de Oradea (1660-1692)”, iar Ioan Scurtu a moderat una din secţii şi a rostit cuvântul de închidere a acestui simpozion. Între cei care au luat cuvântul s-a aflat Radu Ştefan Vergatti.

 În ziua de 26 noiembrie 2015, Secţia de Ştiinţe Istorice şi Arheologie a organizat simpozionul *Nicolae Iorga - contemporanul nostru*, în cadrul căruia au prezentat comunicări Mihai Drecin, Jipa Rotaru şi Radu Ştefan Vergatti.

Cu acelaşi prilej au fost lansate cărţile *Studii de istorie, mai timpurii şi mai târzii* de Constantin Buşe, şi *O viaţă în slujba istoriei - Ioan Scurtu la 75 de ani*, volum editat de Corneliu-Mihail Lungu şi Mihai Nicolae.

 Un moment semnificativ l-a constituit lansarea volumului *Contemporary Research in Turcology and Eurasian Studies,* dedicat profesorului Tasin Gemil cu prilejul împlinirii vârstei de 70 de ani, precum şi a revistei “Studia et Documenta Turcologica”, nr. 2/2014, eveniment desfăşurat la sediul central al AOŞR în ziua de 3 noiembrie 2015, cu o largă participare, inclusiv din partea Ambasadei Republicii Turcia în România.

În 2015, ***sub egida AOŞR - Secţia de Stiinţe Istorice şi Arheologie*** s-au desfăşurat mai multe manifestări ştiinţifice.

Între acestea, Conferinţa “Politics. Diplomacy. Culture”, în zilele de 11-13 iunie 2015, organizată de Biblioteca Judeţeană “Alexandru şi Aristia Aman”, în colaborare cu Universitatea din Craiova, în desfăşurarea căreia un rol important l-a avut Sorin Liviu Damean, care a prezentat şi o comunicare. Au mai avut comunicări Valentin Ciorbea, Constantin Buşe, Ioan Scurtu.

În ziua de 12 iunie 2015, a avut loc la Biblioteca judeţeană din Slatina lansarea volumului “Studii slătinene”, dedicat lui Constantin Buşe la împlinirea vârstei de 75 de ani ( în 2014). Între vorbitori s-au aflat Corneliu-Mihail Lungu, Ioan Scurtu şi, evident, Constantin Buşe.

Sub egida Academiei Oamenilor de Ştiinţă, a Societăţii Culturale Art Emis, Asociaţiei Cadrelor Militare în Rezervă şi în Retragere -SRI, s-a desfăşurat, în iunie 2015, în judeţul Vâlcea, sesiunea de comunicări “Ştiinţa. Istoria, Armata şi Serviciile Speciale în apărarea României” (a III-a ediţie), la care au prezentat comunicări George G. Potra, Jipa Rotaru, Petre Ţurlea.

Sub aceeaşi egidă şi cu acelaşi titlu a apărut volumul de comunicări din anul precedent (2014), între autori numărându-se George G. Potra, Jipa Rotaru, Ioan Scurtu şi Petre Ţurlea.

Tot în judeţul Vâlcea a avut loc , în iulie 2015, sesiunea ştiinţifică “Biserica Ortodoxă şi Armata României”, organizator fiind Valentin Ciorbea, care conduce, în calitate de director, şi recent înfiinţatul Centru de Cercetare a Conlucrării Bisericii Ortodoxe cu Armata Română “General Paul Teodorescu”. Din Consiliul Ştiinţific al acestuia face parte şi Ioan Scurtu.

Domnul Jipa Rotaru a organizat, în ziua de 24 octombrie 2015, cea de-a XI-a sesiune de comunicări ştiinţifice la Maia Catargi, sub auspiciile AOŞR, Primăriei Maia şi a Filialei Maia Catargi a Asociaţiei Naţionale a Cavalerilor de Clio. Tema sesiunii a fost “ Retrăiri istorice în veacul XXI - 75 ani de la destrămarea României Mari”. Dr. Vasile Cândea a rostit un cuvânt de salut, Ioan Scurtu a transmis un mesaj, iar Petre Ţurlea a prezentat o comunicare ştiinţifică.

Membri ai Secţiei noastre au participat la cursurile de vară ale Universităţii “N. Iorga”, desfăşurate la Vălenii de Munte, în august 2015. Au prezentat comunicări Ioan Scurtu şi Petre Ţurlea.

*În anul 2015 au fost editate două numere din* ***revista******“Annals. Series on History and******Archaeology***”, care au fost postate pe internet.

 Numărul 1 /2015 a avut ca temă de bază (Partea I-a) - “80 de ani de la înfiinţarea Academiei de Ştiinţe din România”,în cadrul căreia a fost publicat un studiu semnat de Ioan Scurtu şi s-a făcut o prezentare a Simpozionului ştiinţific organizat de Secţia noastră cu tema “Documentul - temelia scrierii istoriei”.

 Partea a II-a, intitulată “ Relaţiile internaţionale. Principii şi realităţi”, a beneficiat de contribuţiile lui George G. Potra şi Mădălinei Virginia Antonescu.

În Partea a III-a a fost prezentat “Raportul de activitate a Secţiei de Ştiinţe Istorice şi Arheologie a AOŞR în anul 2014”, şi au fost publicate “Rapoartele personale” ale celor care le-au trimis.

Partea a IV-a conţine o substanţială rubrică (47 pagini) de “Recenzii şi note” realizată de Constantin Buşe, George G. Potra, Ioan Scurtu, Alin Spânu, Ioana Elena Secu şi Corina Găzdoiu.

Numărului 2/2015 al revistei “Annals” a avut ca temă principală (Partea I-a) “Graniţele statelor europene”. Au publicat studui Nicolae Bocşan, Ema Miljkovici (Serbia), Ionuţ Cojocaru, Radu Ştefan Vergatti şi Ion M. Anghel.

 Partea a II-a, intitulată “SUA - Reconsiderări în politica externă la începutul secolului al XXI-lea”, a beneficiat de contribuţiile a două tinere specialiste în materie: Mădălina Virginia Antonescu şi Corina Găzdoiu.

Rubrica “Recenzii şi Note” ( Partea a III-a), au avut ca autori pe Ionel Cândea, Ioan Scurtu, Gabriel Givlea şi Stoica Lascu.

Cele două numere ale revistei au fost realizate cu contribuţia extrem de utilă a doamnei Gabrielei Petrescu (redactor), precum şi a directorului Editurii AOŞR, Mihai Căruţaşu şi Ioan Balint (editor).

Dintre ***cărţile*** apărute în 2015 sub egida AOSR menţionăm*: Studii de istorie* (coordonatoriConstantin Buşe şi Ionel Cândea), *Retrăiri istorice în veacul XXI. 23 august 1944-2014* (ediţie coordonată şi îngrijită de Jipa Rotaru şi Luiza Lazăr Rotaru), *Ştiinţă, Istorie, Intelligence* (iniţiator Ion Măldărescu)

Din 2015,  *revista* “Misiunea” - editată de Centrul de Cercetare a Conlucrării Bisericii Ortodoxe cu Armata României “General Paul Teodorescu” , director fondator Valentin Ciorbea - apare sub egida AOSR şi a Arhiepiscopiei Râmnicului.

***Promovarea şi primire de noi membri******ai AOŞR***a constituit o preocupare stărtuitoare a conducerii Secţiei noastre. Avem satisfacţia că propunerile înaintate de noi au fost dezbătute şi aprobate de Consiliul Ştiinţific şi de Adunarea Generală a AOSR desfăşurate în ziua de 26 martie 2015, după cum urmează:

Corneliu Mihail Lungu a fost promovat de la calitatea de membru corespondent la cea de membru titular al AOŞR;

 Ionel Cândea a fost promovat de la calitatea de membru asociat la cea de membru corespondent al AOŞR;

 Tasin Gemil a fost ales membru de onorar al AOŞR;

 Eric Anceau (Franţa) şi Ema Miljkovici (Sebia) au fost aleşi membri de onoare a AOŞR.

Ioan Bolovan (Cluj-Napoca), Valentin Ciorbea (Constanţa) şi Gheorghe Cliveti (Iaşi) au fost aleşi membri asociaţi ai AOŞR.

 În prezent, Secţia noastră are 35 membri, dintre care 3 membri titulari fondatori (Ioan Scurtu, Dinu Săraru, Răzvan Theodorescu), 7 membri titulari (Constantin Buşe, Ion Solcanu, Dan Zamfirescu, Radu Ştefan Vergatti, George Potra, Corneliu Mihail Lungu, Ştefan Gorovei), 1 membru corespondent (Ionel Cândea), 3 membri de onoare români (Dinu C. Giurescu, Radu Ciuceanu, Dan Hatmanu), 1 membru onorar (Tasin Gemil), 7 membri de onoare din străinătate ( Larry Watts şi Timotei Ursu -SUA, Eric Anceau - Franţa, George Cristea - Suedia, Bulent Özdemir - Turcia, Ema Milijkovici - Serbia, Anatol Petrencu - Republica Moldova), 13 membri asociaţi ( Mihai Drecin, Jipa Rotaru, Sorin Liviu Damean, Ioan Mitrea, Horia Dumitrescu, Petre Ţurlea, Nicolae Bocşan, Ioan Bolovan, Mihai Retegan, Valentin Ciorbea, Gheorghe Cliveti, Gheorghe Cristache, Elena Florescu).

 Ca şi în anii precedenţi, unii membri s-au implicat plenar în activitatea Secţiei (George Potra, Corneliu Lungu, Constantin Buşe, Radu Ştefan Vergatti, Mihai Drecin, Jipa Rotaru), iar cei mai mulţi atunci când au fost solicitaţi.

Pe baza propunerii Secţiei noastre, a fost acordat ***Premiul “Dimitrie Cantemir”*** ambasadorului Ion M. Anghel - membru de onoare al AOŞR - pentru lucrarea “Tratatele încheiate de România ca ultim criteriu de apreciere a politicii sale externe” (Iaşi, Editura Junimea, 2013).

Menţionăm faptul că la multe dintre activităţile noastre a participat activ prof. univ. dr. Vasile Cândea, preşedintele AOŞR, iar secretarul ştiinţific, Doru Delion, ne-a sprijinit în demersurile privind creşterea vizibilităţii Secţiei de Ştiinţe Istorice şi sperăm că o va face în continuare.

***În 2016, Secţia de Ştiinţe Istorice şi Arheologie va continua*** să desfăşoare o activitate notabilă, unele programe fiind în curs de realizare încă din acest an.

 Monografia “Istoria Asociaţiei Oamenilor de Ştiinţă (1956-1996)”, realizată de Ioan Scurtu şi Corneliu Mihail Lungu, este în curs finalizare şi urmează să apară în prima jumătate a anului 2016.

Din dorinţa de a contribui la marcarea Centenarului Marii Uniri din 1918, Secţia de Ştiinţe Istorice şi Arheologie a lansat, în aprilie 2015, la propunerea lui Petre Ţurlea, programul intitulat “Personalităţile Marii Uniri”. A fost realizat un acord între AOSR şi Editura Enciclopedică, care se află pe site-ul celor două instituţii. S-au organizat două dezbateri pe această, stabilindu-se structura şi formatul volumelor, precum şi ritmul de predare a acestora. Există perspectiva ca în câteva luni să apară trei monografii, dintre care două realizate de Petre Ţurlea şi respectiv Ioan Scurtu, urmând ca în anii următori să vadă lumina tiparului alte 8 -10 volume.

În 2016 vom realiza două numere din revista “Annals”, cu condiţia finalizării demersurilor - desfăşurate la nivelul conducerii AOŞR - pentru înscrierea acesteia în cel puţin două baze de date internaţionale şi a obţinerii cotaţiei valorice din partea CNSIS.

Vom participa, ca şi până acum, la activităţile ştiinţifice de la nivelul AOSR şi vom organiza unele dezbateri proprii la sediul central şi în provincie, programul concret urmând să fie stabilit ulterior.

Acest Raport, completat şi, eventual, amendat în cadrul reuniunii de astăzi, va fi publicat în nr.1/2016 al revistei “Annals”, împreună cu rapoartele personale ale membrilor. Consider că aceasta este o modalitate concretă de vizualizare a activităţii Secţiei de Ştiinţe Istorice şi Arheologie, de apreciere a acesteia, constituind, totodată, un document pentru cei ce vor elabora un nou volum privind istoria AOŞR.